Ügyiratszám: 2659-1/2015

**Látta:**

**JEGYZŐKÖNYV**

**Hajdúszoboszló Város Önkormányzatának**

*Pénzügyi, Gazdasági Bizottsága, a Városfejlesztési, Mezőgazdasági Bizottsága és a Turisztikai Bizottsága 2015. 02. 18-án 1347 órakor kezdődő együttes nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai-Vajna Ferenc terem.

**Jelen vannak a csatolt jelenléti ív szerint**

* **a Pénzügyi, Gazdasági Bizottsági****tagok:** Marosi György Csongor elnök, Antalné Tardi Irén, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna.
* **A Városfejlesztési, Mezőgazdasági Bizottság nem Pénzügyi, Gazdasági Bizottsági****tagjai:** Árva Gergő, Kovács Károly [Orosz János József](http://www.hajduszoboszlo.eu/Hszob/kepviselo.aspx?kepv_id=609).
* **A Turisztikai Bizottság nem Pénzügyi, Gazdasági Bizottsági****tagjai:** Máté Lajos, Dr. Ináncsy Ernő,Guglenkó Márk Dávid, Szabóné Bordán Róza.

## A Polgármesteri Hivatal részéről jelen vannak: Dr. Sóvágó László polgármester, Holoda Attila alpolgármester, Dr. Vincze Ferenc jegyző, Dr. Sléder Tamás aljegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Kunkliné Dede Erika egészségügyi, szociális irodavezető helyettes, Szabóné Szabó Mária, Szabó László, Cseri Anita, Molnár Edit.

* **Jelen van továbbá:** a Hajdú Volán részéről Dr. Varga Sándor gazdasági vezérigazgató-helyettes, a Hungarospa Zrt. képviseletében Czeglédi Gyula vezérigazgató, a Hajdúszoboszlói Városgazdálkodási Nonprofit Zrt-től Nyéki István vezérigazgató, a Hajdúszoboszlói Turisztikai Közhasznú Nonprofit Kft. részéről Kabály Zsolt ügyvezető igazgató és Lévay Enikő TDM munkatárs.
* **Jegyzőkönyvvezető:** Fehér Adrienn

Marosi György Csongor:

Először a Városfejlesztési és Mezőgazdasági Bizottság napirendi pontjai közül a Szent István park előtti teret érintő napirendeket tárgyaljuk.

A Szent István park előtti teret érintő napirendek megtárgyalását követően a levezető elnök 1459 -1511  között szünetet rendelet el.

Marosi György Csongor:

A jelen lévők létszáma alapján megállapítom, hogy a bizottság határozatképes.

A bizottság 9 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) tartózkodás és ellenszavazat nélkül elfogadta a kiküldött napirendi pontokat. (a döntéshozatalban 9 fő vett részt).

**14/2015. (II.18.) PGB határozat a napirendi javaslatok elfogadására**

**Hajdúszoboszló Város Önkormányzatának Pénzügyi, Gazdasági Bizottsága a napirendi javaslatokat elfogadja.**

**Napirend**

**A képviselő-testület 2015. február 19-i ülésanyagának véleményezése:**

1. Előterjesztés a helyi menetrendszerinti autóbusz-közlekedés 2014. évi működéséről szóló beszámolóhoz. (1. sz. testületi napirend)

Előadó: főmérnök

1. Javaslat az önkormányzat szervezeti és működési szabályzatának módosítására. (2. sz. testületi napirend)

Előadó: jegyző

1. Javaslat Hajdúszoboszló Város 2015. évi költségvetésének megállapítására. (3. sz. testületi napirend)

Előadó: polgármester

1. Előterjesztés a Hungarospa Hajdúszoboszlói Zrt. 2015. évi üzleti tervéről. (4. sz. testületi napirend)

Előadó: vezérigazgató

1. Előterjesztés a Hajdúszoboszlói Turisztikai Nonprofit Kft. 2015. évi üzleti tervéről. (5. sz. testületi napirend)

Előadó: ügyvezető

1. Előterjesztés a Hajdúszoboszlói Nonprofit Zrt. 2015. évi üzleti tervéről. (6. sz. testületi napirend)

Előadó: vezérigazgató

1. Javaslat a települési szilárd hulladékról szóló önkormányzati rendelet újraalkotására. (7. sz. testületi napirend)

Előadó: aljegyző – igazgatási irodavezető

1. Előterjesztés a helyi szociális és gyermekvédelmi rendelet alkotására, módosítására. (8. sz. testületi napirend)

Előadó: egészségügyi-szociális irodavezető-helyettes

1. Előterjesztés Püspökladány–Debrecen vasúti vonalszakasz vasúti pályaszakasz felújításáról. (9. sz. testületi napirend)

Előadó: irodavezető-főkönyvelő

1. Előterjesztés Vörös Aventurin Bt. kérelméről. (10. sz. testületi napirend)

Előadó: irodavezető-főkönyvelő

1. Előterjesztés napelemes rendszerek kialakítása pályázatról. (11. sz. testületi napirend)

Előadó: jegyző

1. Beszámoló a polgármesteri hivatal 2014. évi tevékenységéről. (13. sz. testületi napirend)

Előadó: jegyző

**Képviselő-testületi napirendben nem szereplő, csak bizottsági anyag:**

1. Előterjesztés nemzetközi várostervezési gyakorlat városunkban történő megtartására

Előadó: jegyző

1. Előterjesztés az un. „vakparkolóban” büféautóból történő árusítással kapcsolatos kérelemről

Előadó: főmérnök

1. A Hajdúszoboszlói Vendéglátók Egyesületének területfoglalási kérelme

Előadó: Máté Lajos

1. Egyebek

**1. napirend**

***Előterjesztés a helyi menetrendszerinti autóbusz-közlekedés 2014. évi működéséről szóló beszámolóhoz***

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**15/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága megállapítja, hogy a Hajdú Volán Közlekedési Zártkörű Részvénytársaság a 2013. december 30-án létrejött Közszolgáltatási Szerződésben vállalt kötelezettségének 2014. évben eleget tett, s a Közszolgáltatási Szerződés vonatkozó előírásaiban foglaltak alapján a bevételekkel nem fedezett indokolt költségek, valamint a szokásos mértékű nyereség összege 2014. évben 8.026.000,-Ft volt.**

Határidő: -

Felelős: -

Antalné Tardi Irén a 1459 -1511 között tartott szünetről a szavazást követően érkezett a terembe.

**2. napirend**

***Javaslat Hajdúszoboszló Város 2015. évi költségvetésének megállapítására.***

Marosi György Csongor:

A napirendi javaslathoz Majoros Petronella képviselő asszony és Kocsis Róbert képviselő úr beadványa az ülésen kerültek kiosztásra. A Képviselő Asszony a 2015. évi költségvetésbe 2,5 millió Ft betervezését kérte az óvodai vízhez szoktatás támogatására, a Képviselő Úr pedig a dühöngők visszaállítását szorgalmazta. A közös képviselői fórumon elhangzott, hogy a lakók nem kérik, mert megváltozott az összetétele a körzetnek. Az idősebb korosztály nyugalmat közösségi teret szeretne. A meglévő dühöngő elegendő. A további javaslatait sem támogatom.

Dr. Sóvágó László:

Mivel az óvodai oktatás önkormányzati feladat, indokoltnak tartok 1 millió forint hozzájárulást a szociálisan rászoruló gyerekek vízhez szoktatásának költségeihez a költségvetési tartalék terhére. Ez az óvodába járó gyermekek 1/3-át érinti.

Képíró Ákos:

Az egészségház mögött van egy játszótér, az eleve hangos, dühöngőként használják. Azt lehetne felújítani és lenne egy olyan hely, ahová el tudnak menni a fiatalok.

Marosi György Csongor:

A hivatal részéről kaptam egy olyan észrevételt, hogy azt a 4 játszótere, (Médy I. Galgócz sor által bezárt területen, a Rákóczi utcán, a Bartók telepen és egy a Major lakótelepen kialakításra kerülő játszótér) amelyről már döntöttünk nevesíthetnénk is a költségvetésben, mert akkor elindíthatnánk a közbeszerzést és nyárára már használhatóak lennének.

Dr. Sóvágó László:

Azért nem akartam nevesíteni, hogy legyen idő átgondolni a véleményeket.

Antalné Tardi Irén:

Majoros Petronella képviselő asszony kérelmét megfontolásra javaslom. Miután az óvodák felmérték, hogy a 250 gyerekből hányan vannak, akik erre a támogatásra rászorulnak, adják be igényüket pótelőirányzatnak a részletes költségek kimutatásával.

Az útfelújításoknál, járdaépítéseknél is állítsuk össze fontossági sorrendben azoknak az utcáknak a jegyzékét, amelyekre sort kell keríteni. Az esetleges ez évi, illetve az előző évekből áthúzódó feladatok költségmegtakarításaiból sor kerülhet a többi nem nevesített utca felújítására is.

Harsányi István:

A dühöngő létesítését ne vessük el, előbb mérjük fel az ott lakók igényeit. A közvilágítás költségeinek csökkenését mi okozta? A sósvíz-elvezető csatorna kiépítésének befejezését tartalmazza a csapadékvíz-elvezető rendszerre betervezett összeg? Más csatornák kiépítésére lesz-e forrás? A mezőőrség fenntartására van-e elkülönített összeg?

Szilágyiné Pál Gyöngyi:

A közvilágítási hálózatot üzemeltető cég 2004-ben egy beruházást hajtott végre. Az általa megfinanszírozott beruházási fedezetet az önkormányzat évenként törlesztette számára. Az alacsonyabb díj azt jelenti, hogy most már a tényleges beépített teljesítmény után fizetjük a közvilágítási díjat és az üzemeltetés költségét.

A csapadékvíz elvezetés keretnél a pályázathoz kapcsolódóan van lehetőségünk még műszaki tartalomnövelésre, amelynek keretében kértük a csatornahálózat Surányi utcai felújítását, illetve a temető oldalán a meglévő töltés megerősítését. Jelenleg a szerződésmódosítással kapcsolatos egyeztetések zajlanak, a beruházást június 30-ig kellene megvalósítani, elképzelhető, hogy határidő módosításra lesz szükség.

Lőrincz László:

A mezőőrök finanszírozása a költségvetés melléklet 8. számú táblázatának 12. sorában szerepel

Kovács Károly:

Van-e lehetőség a mezőőrök munkájának hatékonyabbá tételére?

Dr. Sléder Tamás:

Jelenleg 3 fő látja el a mezőőri feladatokat, ami igen kevés erre a területre. A finanszírozáshoz csak a Kösely Rt. járul hozzá. Az önkormányzatunk nem kér hozzájárulást a tulajdonosoktól a mezőőrség fenntartásához, annak ellenére, hogy a jogszabály előírja, hogy a földtulajdonosoknak kellene azt kifizetni. Ha a gazdák részéről további létszám igény merülne fel, akkor a finanszírozásukhoz hozzá kell járulniuk. Ezen az idén el kell gondolkodni.

Kovács Károly:

Nem létszámbővítésre gondoltam, hanem a meglévő állomány munkáját kellene hatékonyabbá tenni. Lehetne egy terepjárót beszerezni.

Orosz János József:

A vadásztársaságokkal partnerkapcsolatot lehetne kötni, mert nekik hivatásos fegyveres vadőreik vannak és biztosítani kell a vadőrállományt a vadászterületen, Nekik vannak terepjáróik.

Marosi György Csongor:

Javaslom a vadásztársaság a bizottsági keretből pályázati úton történő támogatását.

A PGB 9 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**16/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a Hajdúszoboszló Város Önkormányzatának 2015. évi költségvetését elfogadja.**

Határidő: -

Felelős: jegyző

**3. napirend**

***Javaslat az önkormányzat szervezeti és működési szabályzatának módosítására.***

Marosi György Csongor:

Pénzügyi, Gazdasági Bizottság új elnevezése „Gazdasági Bizottság”, míg az Igazgatási, Szociális, Ügyrendi Bizottság új elnevezése „Igazgatási, Egészségügyi, Szociális Bizottság lesz.

A PGB 9 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**17/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága elfogadja az önkormányzat szervezeti és működési szabályzatának módosítására vonatkozó javaslatot.**

Határidő: azonnal

Felelős: jegyző

**4. napirend**

***Előterjesztés a Hungarospa Hajdúszoboszlói Zrt. 2015. évi üzleti tervéről.***

Czeglédi Gyula:

Az előző ülésen kért kiegészítést az üzleti terv 3. melléklete tartalmazza egy rövid szöveges magyarázattal.

Holoda Attila:

Jó lenne, ha a jövőben a cégek az üzleti terveiket egységes és mindenki számára olvasható formátumban készítenék el.

Máté Lajos:

Meglehetősen alulárazottnak tartom az éves belépődíjat. Jó lenne, ha a ráfordítások növekedésével az árbevétel tervezése is bátrabb lenne.

Czeglédi Gyula:

A fürdőkomplexum a város fő turisztikai vonzereje. A szálláshelyek kihasználtsága nem eléggé hatékony. Az Aqua-Palace megépítését is az motiválta, hogy a turistáknak a főszezonon kívül is élményt biztosítsunk. A magánszálláshelyek akkor tudnak a főszezonban is megtelni, ha mi érzékelhetően árelőnyt tudunk biztosítani az ideérkezőknek. Ezt a szektort próbáljuk segíteni, mert az egyszerű fürdőt inkább a privát szálláshelyekről veszik igénybe. Különböző kedvezményeket is biztosítunk. Az 1800 Ft-os ár a főszezonban 2200 Ft lesz, ami alapvetően meghatározza az éves bevételi lehetőségeinket. A vonzó ár biztosításával nagyban hozzájárulunk a magas vendégéjszaka számhoz.

Dr. Ináncsy Ernő:

Külföldi mintára legyenek kijelölve olyan területek, ahol az igényesebb és tehetősebb vendégek emelt áron magasabb színvonalú szolgáltatást tudnak igénybe venni. Az Aqua-Palace és Az Aquapark egy ilyen minőségi irányvonalat képvisel. Ha több ilyen rész épülne ki, az emelné a fürdő színvonalát is.

Holoda Attila:

A közel negatív fedezetű területek (pl. uszoda, gyógyvíztermelés) kezelésére van-e valamilyen koncepció? A gyógyvíztermelés költségelszámolása nem világos.

Czeglédi Gyula:

Az önköltség számítási szabályzat szerint bizonyos naturális adatok alapján próbáljuk az önköltségeket felosztani. A kisebb terápiáknál az önköltségek alakulását jelentősen befolyásolja, hogy mekkora medencével rendelkezik. Az uszodát önmagában nem lehet működtetni, a komplexitás jegyében üzemeltetjük. Technológiai és egyéb korszerűsítéseket hajtottunk végre rajta, vannak bérleménybe kiadott területek. Energetikai és egyéb korszerűsítésekre (légtechnika, nyílászárók cseréje) lenne szükség közösségi pénzből vagy pályázatokból. A kisebb üzletágak első sorban háttérüzemek, de helyi piaci szolgáltatást is végeznek.

Kanizsay György Béla:

Tervezik-e a hűtőtorony elbontását? Ha igen, van-e műszaki akadálya annak, hogy bevonjuk ezt a területet is a kertészet terepkialakításába, hogy azután értékesíthető legyen?

Czeglédi Gyula:

Elvileg nincs akadálya. Ez egy technológiai terület, időnként zajhatással keletkezik, ami zavaró lehet.

Máté Lajos:

A gyógyászati bevételek 3,4%-os növekménye annak tudható be, hogy tavaly a felújítás beruházás miatt kieső árbevétel az idén már nem jelentkezik.

Holoda Attila:

Tervezi-e a fürdő, hogy a szolgáltatásért tulajdonrészt szerezzen, növelje saját vagyonát?

Czeglédi Gyula:

Egyelőre nincs, de ez tulajdonosi kompetencia.

A PGB 9 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 9 fő vett részt) és - az előterjesztésben foglaltak alapján - a következő határozatot hozta:

**18/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a Hungarospa Hajdúszoboszlói Zrt. 2015. évi üzleti tervét elfogadja.**

Határidő: -

Felelős: vezérigazgató

**5. napirend**

***Előterjesztés a Hajdúszoboszlói Turisztikai Nonprofit Kft. 2015. évi üzleti tervéről***

Kabály Zsolt:

Amikor a felügyelő bizottság felé már le kellett adni az adatokat, a városmarketing keretösszeget még nem ismertük. Ennek hiányában az anyag még a Turisztikai Bizottság által korábban javaslatra elfogadott összeget tartalmazza. A keretösszeg ismeretében elkészítettem az új tervezetet, melyben csökkenés mutatkozott. A Turisztikai Nonprofit Kft. célfeladatra nonprofit jelleggel kapja meg a városmarketing feladatokat, mely a bevételi és a kiadási oldalon is azonos mértékkel jelenik meg.

Marosi György Csongor:

Törekedni kellene arra, hogy a cég a hatékonyabb működés érdekében többletbevételt generáljon, melyet marketingre fordíthatna.

Kabály Zsolt:

Évről évre növekszik a bevétel. A tulajdonosok bevonásával egy olyan változásokat kell az eddig kialakult üzletmenetben kialakítani, melyek lehetővé teszik a nagyobb bevétel szerzését. Egyéb szolgáltatói körök felé nyúlunk ki, melyekhez új hirdetési felületeket kell kialakítani, úgy hogy az alapfeladatainkat megfelelő színvonalon el tudjuk látni. Szervezetbővülést 2015-ben nem terveztünk.

Szabó Marianna:

Hány fő dolgozik a szervezetnél? Mit takar a turisztikai attrakciófejlesztési projektfeladat?

Kabály Zsolt:

A TDM-nél 3 fő dolgozik, van egy nemzetközi referens és 2 tourinformos dolgozó. A turisztikai attrakciófejlesztési projektfeladatok alatt olyan feladatokat értünk, amelyek az önkormányzati feladatokhoz kapcsolódhatnak.

Máté Lajos:

A felügyelő bizottság állapított-e meg a számadatokra korrekciókat? A városmarketing keret csökkenéséből adódó hiányt hogyan fogja a cég ledolgozni? Van-e tartalék ebben a rendszerben, hogy az aktivitás ezt ne érezze meg?

Kabály Zsolt:

A felügyelő bizottság a szöveges értékelésre vonatkozóan állapított meg korrekciós javaslatokat, illetve a jegyzőkönyv kiegészítését kérte az igénybe vett szolgáltatásokra és a bérezésekre vonatkozóan.

A most futó pályázatunk úgy lett ütemezve, hogy az év elejére vonatkozóan a marketingeszközök, kiadványok még pályázati anyagból készüljenek el. Az első négy hónap marketingtevékenysége már biztosított. Azokra a piacokra fogunk fókuszálni, amelyekben nagyobb dinamizmus van.

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) 1 tartózkodás mellett (Antalné Tardi Irén) és ellenszavazat nélkül elfogadta a javaslatot (a döntéshozatalban 9 fő vett részt) és - az előterjesztésben és a módosító javaslatokban foglaltak alapján - a következő határozatot hozta:

**19/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a Hajdúszoboszlói Turisztikai Nonprofit Kft. 2015. évi üzleti tervét elfogadja azzal a kiegészítéssel, hogy a cég az aktivitást a 2015. évben növelje meg.**

Határidő: -

Felelős: ügyvezető

1624 -1630 az ülést a levezető elnök szünettel szakította meg. A bizottság létszáma 1 fővel (Képíró Ákos) csökkent.

**6. napirend**

***Előterjesztés a Hajdúszoboszlói Nonprofit Zrt. 2015. évi üzleti tervéről.***

Nyéki István:

A korábbi tervben egy 10 milliós eredmény szerepelt, a mostaniban 5,2 millió. Ennek egyik oka, hogy a közterület hasznosítási feladatkör elkerült tőlünk, mely 6,2 milliós bevételkiesést jelent, a másik pedig az, hogy a költségvetésben meghatározott feladataink költségei ismerté váltak. A konkrét szerződések megkötésével lesznek pontosítva a feladataink.

Holoda Attila:

A tervben jelentős eredménytartalék szerepel. Esetleg van-e olyan beruházás, amelyet ebből a tartalékból lehetne finanszírozni?

Nyéki István:

Ez a 750 millió forintos összeg 2012-ben a két cég eredménytartalékainak egybeolvadásával keletkezett. Mindkét cég jelentős eredménytartalékot halmozott fel a biztonságos működés érdekében. A Közüzemi Kft. olyan feladathoz kapcsolódó felújításokra is tartalékolt összeget, amelyek később elkerültek. Fejlesztési elképzeléseink vannak, de a távhő szolgáltatás bizonytalan helyzete ezen a területen óvatosságra int. 150 millió Ft-os beruházásra lenne szükség a korszerű szolgáltatás biztosításához. Az lakásállomány felmérése elkezdődött, melynek eredményeként 3 különböző kategóriába lesznek sorolva a felújításra szoruló ingatlanok megjelölésével. A felújítások forrásigénye és az új ingatlanok vásárlása külön-külön is több százmillió Ft is lehet. Az október óta kezelt közvilágítás esetén -ha az önkormányzat, mint tulajdonos úgy dönt, hogy korszerűsítést akar végrehajtani-, készek vagyunk a finanszírozásban részt venni. Az eredménytartalék felhasználásánál arra kell törekedni, hogy az a közcélt szolgálja és csak a legszükségesebb költségeket kelljen megfizetni.

Marosi György Csongor:

Ebből a céltartalékból ki kellene dolgozni egy koncepciót a Soproni temető felszámolására, majd a további hasznosítására, melyből bevételük származhat. Pár évvel ezelőtt 24 millió körüli árajánlat érkezett csak a temető megszüntetése.

Nyéki István:

A területet kezelőként hasznosíthatjuk, beruházásokat is hajthatunk rajta végre, de nem értékesíthetjük, mert nem vagyunk tulajdonosok. A beruházásnál az amortizáció költségként jelenik meg, mely veszteséget fog termelni.

Antalné Tardi Irén:

Van arról dokumentum, hogy a soproni temető már nem exisztáló?

Nyéki István:

Oda nem lehet már temetni és a jogszabály által előírt várakozási idő is letelt. A törvény a még fellelhető hozzátartozók felkutatását is elrendeli. Ez és a terület rendezése hosszadalmas folyamat.

Máté Lajos:

Az eredménytartaléknak kötött a felhasználása, be kell adózni. Vissza kellene helyezni alaptőke emelésre. Városi szinten lehettek volna olyan fejlesztések, amit abból meg lehetett volna csinálni.

Nyéki István:

Az eredménytartalék részletezve eddig is látható volt a beszámolókban. Az önkormányzat minden évben döntést is hozott az eredmény felhasználásáról. A szükséges beruházások el lettek végezve. Az eredménytartalékot nem lehet költségbe áthelyezni, mert a bevételi oldal hiányában a következő év mérlegében veszteségként jelentkezik. Osztalékként sem vehető ki nonprofit jellege miatt. A bérleti díjak megemelésénél figyelembe kell venni, hogy egy szigorúan ellenőrzött ár van, ahhoz kapjuk az állami támogatást. Az előző társaságokkal ellentétben a cégnek a nonprofit jellegénél fogva nem célja az eredménytermelés.

Dr. Sóvágó László:

A hulladékszállításnál meglévő díjkonstrukcióban az elkövetkező években nem keletkezik haszon. Bízzuk meg a céget, hogy vizsgálják meg ennek a pénznek az ésszerű, törvényes felhasználási lehetőségét.

Holoda Attila:

A vizsgálatokba vonjuk be a bizottságokat is. Végezzük el a Soproni temetőnél is a felmérést. Április közepén térjünk vissza rá.

Marosi György Csongor:

A társaság meg is vásárolhatná az önkormányzattól a területet, így tulajdonossá válhat.

Nyéki István:

A temető nem forgalomképes. A rendezése sokba kerül.

Orosz János:

Könnyebb eladni egy területet, ha vissza van állítva parkszerű állapotba, mint temetőként. Először rendezni kell a területet. Médiában 2 alkalommal is közzé kell tenni a felhívást a hozzátartozók felkutatására, hogy a halottaikat saját költségeiken exumáltathassák.

Lőrincz László:

Korábban volt olyan lehetőség, hogy egy szakcég temetőként vegye meg és ő rendezze a területet. A testület azért döntött végül úgy, hogy nem kívánja értékesíteni a területet, mert annak rendezése és közművesítése olyan sokba kerül hogy az értékesítés után nem sok haszon maradna.

Kanizsay György Béla:

A Városgazdálkodási Zrt. nem tervez csapadékvíz-elevezető rendszerkarbantartást? A külső városrészekben vannak olyan főgyűjtő ároknak nem minősülő mélyebb árkok, melyeket az ott lakók nem képesek rendben tartani. Jó lenne, ha a Városgazda Zrt. egy évben 2-szer elvégezné ezeknél is a fűnyírást. Javaslom, hogy a képviselők javaslatai alapján a külső területeken lévő főgyűjtő árkokat mérjék fel a Főmérnök Asszony segítségévelés

Nyéki István:

Ezek azok a tételek, amelyeket nem ismertünk még a benyújtáskor az önkormányzat költségvetésének hiányában. Eredményre nincs hatással.

A csatorna jellegét szabályok határozzák meg. Szerződés alapján végezzük a főgyűjtő, gyűjtő csatornákra vonatkozóan és meghatározott gyakorisággal a fűnyírást. Abban kell meghatározni az új igényeket.

Szabóné Bordán Róza:

Mi alapján határozzák meg, hogy hol végeznek és milyen módon lombgyűjtést?

Nyéki István:

A lombgyűjtés is szerződés alapján végezzük. A Hőforrás utcán a gyűjtés költséges és nincs megfelelő technikai háttér és munkaerő.

Marosi György Csongor:

Van-e információ a nyertes pályázattal kapcsolatosan?

Nyéki István:

Nincs hír a nádudvari hulladékpályázattal kapcsolatosan

A PGB 7 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) 1 tartózkodás mellett (Antalné Tardi Irén) és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben és a módosító javaslatokban foglaltak alapján - a következő határozatot hozta:

**20/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a Hajdúszoboszlói Nonprofit Zrt. üzleti tervét elfogadja azzal a kiegészítéssel, hogy az április hónapban egy tanulmányt terjesszen elő, ami az eredménytartalék felhasználásával kapcsolatos lehetőségeket mutatja be.**

Határidő: 2015. április 15.

Felelős: vezérigazgató

1720 -1733 az ülést a levezető elnök szünettel szakította meg. A bizottságból 1 fő hiányzik. (Harsányi István)

**7. napirend**

***Javaslat a települési szilárd hulladékról szóló önkormányzati rendelet újraalkotására.***

A PGB 7 igen szavazattal (Marosi György Csongor elnök, Antalné Tardi Irén, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 7 fő vett részt) és - az előterjesztésben foglaltak alapján - a következő határozatot hozta:

**21/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a települési szilárd hulladékról szóló önkormányzati rendelet-tervezetet támogatja és javasolja a képviselő-testületnek annak elfogadását.**

Határidő: 2015. március 1.

Felelős: jegyző

Harsányi István visszatért az ülésre.

**8. napirend**

***Előterjesztés a helyi szociális és gyermekvédelmi rendelet alkotására, módosítására.***

A PGB 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**22/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a helyi szociális és gyermekvédelmi rendelet-tervezetet támogatja és javasolja a képviselő-testületnek elfogadását.**

Határidő: 2015. március 1.

Felelős: jegyző

**9. napirend**

***Előterjesztés Püspökladány–Debrecen vasúti vonalszakasz vasúti pályaszakasz felújításáról.***

Lőrincz László:

A Magyar Útépítőkkel és a tervezőkkel tárgyaltunk, ahol tisztázódtak, hogy melyek azok a területek, amelyeket az önkormányzatnak kell üzemeltetni.

Szilágyiné Pál Gyöngyi ismertette az előterjesztés szerint mely területeket átvételét javasolták, illetve nem javasolták a szakemberek.

Szilágyiné Pál Gyöngyi:

A Magyar Közút Nonprofit Zrt. ígéretet tett, hogy vezetői szinten egyeztetnek arról, hogy a Déli sornak az újonnan kialakuló szakaszát megtartanák saját kezelésben és tulajdonban, azonban még nem érkezett erről írásos nyilatkozat. Amennyiben ezt a részt kezelésben tartják, akkor a vasútállomás túlsó oldalán az Erdő dűlő csatlakozásához kapcsolódó kialakuló új íves részt átveszi az önkormányzat, tekintve hogy a vasút is átadja majd egy későbbi ütemben az önkormányzatnak a Téglagyári utat. A Téglagyári utat fel lehetne ajánlani pozitívan támogatott szakasznak.

Orosz János:

A felszámolásra kerülő útszakasz mellett lévő területekkel mi lesz?

Szilágyiné Pál Gyöngyi:

A Szováti út felszámolásra kerülő részén kerül megépítésre a Déli sor felöl íves felhajtó, mely mellett szerviz út is kiépül.

Kanizsay György Béla:

A kisajátítást csak jövőre kezdik meg.

A PGB 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**23/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága hozzájárulását adja, hogy a Püspökladány – Debrecen vasútvonal korszerűsítése során a 1324 tervszámú Szováti úti vasúti felüljáró felújítását követően**

* **a 4804 j. út jobb és bal oldalán vezetett gyalog és kerékpárúti burkolatok, padkák nyári és téli üzemeltetése, karbantartása, valamint felújítása Hajdúszoboszló Város Önkormányzata feladata legyen,**
* **A Rendezési Terven a városi út projekttel érintett szakasza: a 6848/1 hrsz-ú telephely és a 48302 j. út (Déli sor) közötti útszakasz nyári és téli üzemeltetése, karbantartása, valamint felújítása Hajdúszoboszló Város Önkormányzata feladata legyen.**
* **A műtárgyon (felüljáró) a gyalog és kerékpárútnak a kiselemes talajtámfalon és a híd műtárgyon vezetett szigetelését védő réteg feletti útpálya szerkezeti rétegek (útburkolat) nyári és téli üzemeltetése, karbantartása és felújítása, beleértve az esetlegesen felmerülő burkolati jelekkel kapcsolatos feladatokat Hajdúszoboszló Város Önkormányzata lássa el.**
* **A műtárgyon (felüljáró) a szelvényezés szerinti bal oldali szélső a hídkorlát üzemeltetési és karbantartási feladatainak elvégzése Hajdúszoboszló Város Önkormányzata feladata.**

**Hajdúszoboszló Város Önkormányzata a fenti útszakaszokat kizárólag különálló ingatlanként való kialakítást követően tulajdonjog átruházással együtt kívánja kezelésbe átvenni.**

**Az engedélyezési tervben szereplő további útszakaszok kezelésbe történő átvételéhez Hajdúszoboszló Város Önkormányzata nem járul hozzá.**

**Hajdúszoboszló Város Önkormányzata ezúton nyilatkozza, hogy a 1324 számú tervben foglalt vízi létesítmények jelen állapotukban a tervben feltüntetett vízmennyiségek befogadására nem alkalmasak. A tervekben megjelölt mennyiségű felszíni víz elvezetésére a csatornarendszer alkalmassá tételét követően kerülhet sor.**

Határidő: azonnal

Felelős: jegyző

**10. napirend**

***Előterjesztés az un. „vakparkolóban” büféautóból történő árusítással kapcsolatos kérelemről***

Marosi György Csongor:

A Városfejlesztési Mezőgazdasági Bizottság döntött arról, hogy a kihelyezést javasolja. Az ár meghatározására javaslatot tett a hivatal. Nyéki István vezérigazgatóval történ egyeztetéskor megtudtam, hogy a korábbi szokás alapján, egyedi áron szezonban (május 15-től szeptember 15-ig) 6000 Ft/nap, szezonon kívül 3000 Ft/nap volt a díjtétel. Mivel parkolónak számít a terület, nem alkalmazható rá a közterület használat, hasznosítási rendelet.

Antalné Tardi Irén:

Én kevésnek tartom a napi 6000 Ft-ot szezonos időben.

Szilágyiné Pál Gyöngyi:

Viszonyításképpen az árusok 3900 Ft/m2 területfoglalási díjat fizetnek.

Orosz János József:

A kérelmező előnye, hogy nemcsak grillcsirkét, hanem ott fogyasztható ételeket is árul (hamburgert, hot-dogot stb.).

A PGB 7 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) 1 tartózkodás mellett (Antalné Tardi Irén) ellenszavazat nélkül elfogadta a javaslatot (a döntéshozatalban 8 fő vett részt) és – az előterjesztésben és a módosító javaslatban foglaltak alapján - a következő határozatot hozta:

24/2015. (II.18.) PGB határozat

**Hajdúszoboszló Város Önkormányzata Pénzügyi, Gazdasági Bizottsága eltérő döntésig támogatja a Szent István park un. „vakparkoló” Strandbejárat felőli utolsó parkolójának büféautóból való árusítás céljára történő hasznosítását. A bérlő a jármű előtt asztalt, széket stb. nem helyezhet el, és az Önkormányzat, annak intézményei, illetve annak támogatásával szervezett városi rendezvények ideje alatt a bérelt területről járművét el kell távolítania.**

**A közterület – használati díjat május 15-től szeptember 15-ig 6000 Ft/nap, szeptember 16-tól május 14-ig 3000 Ft/nap összegben állapítja meg, melyet a bérlő minimum egy éves időtartalomra fizet meg.**

Határidő: azonnal

Felelős: Jegyző

**11. napirend**

***Előterjesztés Vörös Aventurin Bt. kérelméről***

Lőrincz László:

A korábbi előterjesztésben is nemleges volt a javaslatunk, csak a határozati javaslat volt pozitívan feltéve. Ha jogszabály tiltja, akkor fel lehet tenni negatívan is. A mostani javaslat néhány egyéb szemponttal ki lett egészítve.

A PGB 7 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kolozsvári Csaba, Szabó Marianna,) 1 tartózkodás mellett (Kállai István Elek) és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**25/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a temetőről és temetkezésről szóló 1999. évi XLIII. törvény végrehajtásáról rendelkező 145/1999. (X.1.) Korm. rendelet 20.§(1) bekezdésében foglaltakra való tekintettel nem járul hozzá a Hajdúszoboszló Város Önkormányzata tulajdonában lévő 6821/3 hrsz-ú Soproni temető Kis Pál utca végében található 15 x 30 m (450m2) nagyságú terület gépkocsi parkolása céljából történő haszonkölcsönbe adásához a Vörös Aventurin Bt. részére.**

Határidő: azonnal

Felelős: jegyző

**12. napirend**

***Előterjesztés napelemes rendszerek kialakítása pályázatról.***

Dr. Vincze Ferenc:

A kormányzat csökkentette a teljesítményt, szükségessé vált önerő, mely a költségvetésben egyéb költségben szerepel.

A PGB 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**26/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a „Fotovoltaikus rendszerek kialakítása” c. pályázati konstrukció alábbi tartalmának elfogadását.**

1. **A pályázat megvalósítási helyszínének pontos címe: 4200 Hajdúszoboszló, Szilfákalja 1-3., 4200 Hajdúszoboszló, Szilfákalja 2.**
2. **A pályázat megvalósítási helyszínének helyrajzi száma: 2307/9, 5793/34**
3. **Projekt megnevezése: Napelemes rendszerek kialakítása Hajdúszoboszlón**
4. **Pályázati konstrukció száma: KEOP-2014-4.10.0/N**
	1. **Teljes beruházási, elszámolható összköltség: 49.899.824 Ft**
5. **Önerő 11.132 381 Ft**
6. **Támogatás: 38.767 443 Ft**

**A Környezet és Energia Operatív Program Irányító Hatóság döntése alapján a pályázathoz szükséges önerőt és az egyéb kiadásokra további 2 millió forintot az önkormányzat a költségvetésben elkülöníti.**

Határidő: azonnal

Felelős: jegyző

**13. napirend**

***Beszámoló a polgármesteri hivatal 2014. évi tevékenységéről.***

Dr. Vincze Ferenc:

Ez a korábbiakhoz képest bővebb beszámoló, melyet a jövőben is ebben a formában szeretnénk megtenni.

A PGB 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) tartózkodás mellett és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**27/2015. (II.18.) PGB határozat**

**A** **Hajdúszoboszló Város Önkormányzatának Pénzügyi, Gazdasági Bizottsága a jegyző beszámolóját a polgármesteri hivatal tavalyi tevékenységéről, eredményeiről elfogadja.**

Határidő: -

Felelős: -

**14. napirend**

***Előterjesztés nemzetközi várostervezési gyakorlat városunkban történő megtartására***

Marosi György Csongor:

Jó ötletnek tartom a várostervezési gyakorlat megtartását városunkban. Az anyagi forráshoz szükséges támogatásért ajánlom, hogy a [Kulturális, Sport, Nevelési Bizottsághoz forduljanak majd.](http://www.hajduszoboszlo.eu/Hszob/bizottsag.aspx?biz_id=195)

Dr. Vincze Ferenc:

Először a szervezőkkel megnézzük a helyszíneket, összerakjuk a programot, majd a feladatok ismeretében ráérünk dönteni a finanszírozásról.

A PGB 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**28/2015. (II.18.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a 2015. évi nemzetközi várostervezési gyakorlat (MEPS) Hajdúszoboszlón történő megtartását.**

**Egyetért azzal, hogy a szemináriumi program 1,5 millió forint keretösszegből valósuljon meg, amely összeget erre felhasználható 2015. évi költségvetési előirányzatból, ennek hiányában a tartalékból kell biztosítani.**

Határidő: 2015. június 30.

Felelős: jegyző

**15. napirend**

***A Hajdúszoboszlói Vendéglátók Egyesületének területfoglalási kérelme***

Marosi György Csongor:

Korábbi döntés alapján az önkormányzat feladatkörébe került a területhasználat elbírálása. Hajdúszoboszlói Vendéglátók Egyesületének elnöke a 6 nagy rendezvényhez kéri a Szent István park használatát az évek során bevett módon.

A PGB 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és – az előterjesztésben foglaltak alapján - a következő határozatot hozta:

29/2015. (II.18.) PGB határozat

**Hajdúszoboszló Város Önkormányzatának Pénzügyi, Gazdasági Bizottsága támogatja városi kiemelt gasztroturisztikai rendezvények lebonyolítása érdekében a Szent István Parkban a Gyógyfürdő előtti, ún. nagyparkoló, a fajátszótér melletti, ún. vakparkoló és a két parkoló által közrefogott térrész, valamint a Gyógyfürdő épülete vonalában végig húzódó, térkővel borított járófelület ingyenes terület használatát.**

Egyéb közlendő, bejelentenivaló hiányában Marosi György Csongor bizottsági elnök 1757 órakor az ülést bezárta.

A Bizottság által tárgyalt képviselő-testületi előterjesztések a Képviselő-testület 2015. február 19-ei üléséről készített jegyzőkönyv mellékletét képezik.

**K.m.f.**

**Marosi György Csongor Kállai István Elek**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***